ครม.ยังไม่เคาะ ต่อสัญญาสัมปทาน บีทีเอส สายสีเขียว 30 ปี รอ “ปรีดี” ศึกษารายละเอียดก่อน
ครม.ยังไม่เคาะ ต่อสัญญาสัมปทาน บีทีเอส สายสีเขียว 30 ปี รอ “ปรีดี” ศึกษารายละเอียดก่อน 
ครม.ยังไม่เคาะ ต่อสัญญาสัมปทาน บีทีเอส สายสีเขียว 30 ปี รอ “ปรีดี” ศึกษารายละเอียดก่อน
13 ส.ค. 2563

ผู้สื่อข่าวรายงานว่า การประชุมคณะรัฐมนตรี (ครม.) วันนี้ (13 ส.ค.63) ยังไม่มีการพิจารณาผลการเจรจาและเห็นชอบร่างสัญญาร่วมลงทุนโครงการรถไฟฟ้าสายสีเขียวโดยเป็นการต่อสัญญาสัมปทานการเดินรถไฟฟ้าสายสีเขียว ทั้งนี้ เพื่อให้นายปรีดี ดาวฉาย รัฐมนตรีว่าการกระทรวงการคลัง รวมถึงรัฐมนตรีใหม่ทั้งหมดที่เพิ่งเข้ารับทำหน้าที่ ได้พิจารณารายละเอียดและให้จัดวาระเข้าที่ประชุม ครม.อีกครั้ง
สำหรับการเจรจาดังกล่าวกระทรวงมหาดไทยเจรจากับ บริษัท บีทีเอส กรุ๊ป โฮลดิ้งส์ จำกัด(มหาชน) เพื่อต่อสัญญาสัมปทานสายสีเขียวอีก 30 ปี แลกกับภาระหนี้ของ กทม.กว่า 7 หมื่นล้านบาท รวมทั้งกำหนดอัตราค่าโดยสารไม่เกิน 65 บาท
อย่างไรก็ตาม สัญญาดังกล่าวได้ผ่านความเห็นชอบจาก ครม.เศรษฐกิจแล้ว ตั้งแต่ปลายปี 2562 และก่อนหน้านี้ ครม.เคยรับทราบมีผลการศึกษาเรื่องการพิจารณาศึกษาการขยายสัญญาสัมปทานทางด่วนและรถไฟฟ้าบีทีเอส ของคณะกรรมาธิการวิสามัญพิจารณาศึกษาการขยายสัญญาสัมปทานทางด่วนและรถไฟฟ้า (บีทีเอส) สภาผู้แทนราษฎร ตามที่กระทรวงคมนาคมเสนอไปเมื่อวันที่ 30 มิ.ย.ที่ผ่านมา